СПАРТАК АД
ДОКЛАД ЗА ДЕЙНОСТТА

за 2008 година
Приет с протокол на Съвета на директорите от 09.03.2009г.
Бургас 8000, ул.”Одрин” 3

Тел.: 056 /880080; Факс: 056 /831553, е-mail: spartak@spartak.bg;  web: www.spartak.bg
Настоящият доклад за дейността е изготвен от Съвета на директорите на „Спартак” АД в съответствие разпоредбите на чл.33 от Закона за счетоводството и чл. 247 и чл.187д от Търговския закон.
1. Обща информация за дружеството
„Спартак” АД е акционерно дружество, регистрирано в Бургаски окръжен съд по фирмено дело № 5855 от 1991г. През 1997г. дружеството е приватизирано по реда на ЗППДОП и от ЕАД се преобразува в АД. През 1998г. капиталът на дружеството е намален от 204 474 на 198 224 акции, чрез обезсилване на 6 250 притежавани от държавата акции. През 2006г. с решение на Общото събрание капиталът е увеличен на 400 000 чрез издаване на нови акции с номинал  един лев за всяка.
Дружеството е със седалище и адрес на управление гр. Бургас, ул.”Одрин” №3. Дружеството е учредено безсрочно.
Основният капитал на дружеството е  разпределен в 400 000 поименни безналични акции с номинална стойност 1 лев на всяка. Основните собственици към 31.12.2008г. са следните: 

	Акционер
	Брой акции
	% от капитала

	КК“Бизнес интелект” ЕООД
	169 872
	42,47%

	“БИК ХОЛД” ООД
	153 682
	38,42%

	Физически лица
	  72 526  
	18,13%

	Министерство на икономиката
	    3 917
	  0,98%


През периода няма прехвърляне на акции.
 Дружеството е с едностепенна форма на управление. След редовно свикване на Общото събрание на акционерите на 23.06.2006г. „Спартак” АД се управлява от тричленен Съвет на директорите в състав: 

· Кирил Георгиев Яков, ЕГН 6309141980 
– председател и изпълнителен директор на дружеството;

· Георги Василев Велев, ЕГН  8103086264 

– член на СД ;

· Славина Димитрова Миленова, ЕГН 8001013476
– член на СД.
Предметът на дейност по фирмена регистрация на „Спартак” АД е конструиране и производство на промишлени вентилатори, горелки, метални палети, метални компоненти за мебелната и металообработващата промишлености, сервизна дейност и търговия.


Основни пазари на дружеството са страните от Европейския съюз – около 70% от продукцията. Останалата част от производството е за вътрешния пазар.
Към 31.12.2008 г. списъчния брой на персонала на дружеството е 111 души без договорите за контрол и управление в т.ч.:
	Ръководни служители 
	8

	Аналитични специалисти 
	21

	Приложни специалисти 
	2

	Административен персонал
	10

	Квалифицирани производствени работници 
	41

	Помощен персонал 
	1

	Оператори на съоръжения, машини и работници по монтаж 
	19

	Нискоквалифицирани работници 
	9


2. Преглед на дейността през годината и резултатите на дружеството

За Спартак АД 2008г. може да бъде разделена на два основни периода – първото деветмесечие, характеризиращо се  с подобряване на състоянието, независимо от не достигането на заложеното в бизнес плана и  последно тримесечие, повлияно силно от световната финансова криза. 
Основната дейност на дружеството е съсредоточена в производство на вентилационна техника, метални палети палети, метални крака за мебелната промишленост, каси за оръжие и метални кошчета за отпадъци. 

Независимо от проблемите, свързани със спада на курса на британския паунд до ниво около 2,07 (поевтиняване от началото на годината  с  60 стотинки) и увеличението на цените на металите с 45% от началото на годината, през първото деветмесечие достигнахме 80% от планираните приходи. 
Разразилата се в края на годината международна икономическа криза силно се отрази върху дейността ни: 
(  голяма част от чуждите клиенти преустановиха или силно свиха на дейността си, което доведе до реализиране на около 40% от заложените приходи през последните два месеца;

( намаляха поръчките от вътрешния пазар, поради което свалихме на цените на изделията с 10%;

( предявени бяха рекламации от клиенти с цел неплащане, водещи до ликвидни проблеми и преустановяване на сътрудничеството ни.

Приходите от продажби за 2008г. са на стойност 5859 хил. лв., в това число 5578 хил. лв. от продажба на производствени продукти (продукция и услуги), 3 хил. лв. продажба на залежали материали, 173 хил. лв. наеми, 77 хил. лв. дълготрайни активи, 15 хил. лв. непроизводствени услуги, 6 хил. лв. приход от почивна база и 7 хил. лв. други.
Приходите от производствени продукти се разделят по продукти по следния начин:
	
	2006
	2007
	2008



	Вентилационна техника
	1279
	1314
	1525

	Палети
	1975
	1239
	1225

	Каси - кутии
	1032
	1043
	968

	Крака
	695
	780
	671

	Разни
	303
	401
	513

	Винкели GPS
	311
	322
	379

	Кормилни колонки
	355
	312
	193

	Кофи багерни RNR
	240
	370
	104

	Детайли Ruget
	0
	40
	0

	Общо
	6190
	5821
	5578

Наблюдава се относително запазване в относителния дял на групите продукти в приходите от продажби за 2008г.  Най-голямо е увеличението с 5% относителния дял на вентилационната техника, като се запазва съществуващата тенденция. Имаме е намаление на дела на продажбите на кофи багерни (-4%), кормилни колонки (-2%). 

Продажбите от наеми са за 173 хил. лв. или с 57 % повече от отчетените през 2007г.
Разходите за материали са 2658 хил. лв., като относителната им стойност от приходите от продажби се запазва, независимо неблагоприятните условия, поради промяна структурата на продажбите и промяна цените на част от изделията ни. 
Разходът за външни услуги е 777 хил.лв. на нивото на предната година.  
Разходите за труд и осигуровки са 1324 хил.лв. или 24% от приходите от продажба на производствени продукти. Завишеният разход, независимо от ниските заплати през последните два месеца е продиктуван от натиска от страна на работещите за повишаване на заплатите и голямото текучество на кадри през първото шестмесечие на годината. Списъчният състав към края на 2008г. е 111 души (2007г. е 121 души).
Разходите за амортизации са 620 хил.лв., а тези за обезценка на просрочени вземания в размер на 36 хил. лв. 


Другите разходи са 114 хил.лв. , в т.ч. 31 хил. лв. балансовата стойност на продадените активи. 

Финансовите разходи общо са 136 хил.лв., от тях разходите по валутни операции са 88 хил.лв. и превишават с 72 хил.лв. съответните финансови приходи. Другите финансови разходи, които представляват банкови такси и комисионни са 9 хил.лв., а разходите за лихви по заеми са за 39 хил. лв. (33 хил.лв. по лизингови договори и 6 хил.лв. по овърдрафтен кредит).
Печалбата за 2008г. е 277 хил. лв., а след данъчно облагане е в размер на 244 хил. лв. Печалбата е силно повлияна от негативните резултати през последното тримесечие. Съветът на директорите до този момент не е оповестявал намерение за разпределение на част от печалбата за 2008г. за дивиденти.
	хил.лв.
	1тр08
	2тр08
	3тр08
	4тр08
	2008

	печалба оперативна дейност 
	68
	191
	125
	12
	396

	разлика фин. операции 
	(27)
	(12)
	(15)
	(66)
	(120)

	разлика извънредни операции
	0
	0
	0
	1
	1

	печалба счетоводна
	41
	179
	110
	(53)
	277


3. Инвестиции
През годината продължихме да изпълняваме засилената си през последните години инвестиционна програма. 

Основните инвестиции бяха насочени  в обновяване и разширяване на машинния парк.
 Закупихме и монтирахме нов лазерен комплекс за рязане. Със закупуването му дублирахме важен участък от технологичния поток на фирмата. Заедно с ремонта на стария TRUMPF се повиши възможността за приемане на поръчки от типа разкрой-огъване.

 Доставена и пусната в действие е Хидравлична абкант-преса (100 тона), по проект, съфинансиран от ЕС. Приключена е СЕ-сертификацията на три групи наши вентилатори. 
Групирани бяха разкрояващите машини за листов материал в един участък. Това позволи оптимизация по отношение на стриктното следене на детайлите за поръчките и намаляване на загубите на материал. 
Закупихме четиривалова листоогъваща машина. 
Изграден е нов склад за материали и участък заваръчни роботи. Закупен бе софтуер за заваръчните роботи. Приключихме  преместването на инструменталната. 
Инвестирахме средства в терените, които отдаваме под наем. 

4. Описание на основните рискове и несигурности, пред които е изправено дружеството
4.1. Валутен риск 

Дружеството осъществява сделки в британски паунд, поради което съществува риск свързан с възможните промени на валутния му курс. Курсът на британската лира през 2008г. спадна от 2,66 в началото на годината до 2,07 в края, което оказа силно негативно влияние на ръста на приходите. 
4.2. Лихвен риск
Лихвеният риск се включва в категорията на макроикономическите рискове, поради факта, че предпоставка за промяна в лихвените равнища е появата на нестабилност във финансовата система като цяло. Дружеството е подложено на лихвен риск, поради използване на овърдрафтен кредит и финансов лизинг. Лихвеният риск е свързан с възможността лихвените равнища, при които „Спартак” АД финансира своята дейност да се увеличат и като резултат на това нетните доходи на дружеството да намалеят.
4.3.Секторен риск 

По отношение на „Спартак” АД секторния риск е повишен, поради разразилата се международна финансова криза, особено изразена в машиностроителната промишленост. Съществува и риск от намаляване или спиране търсенето на нашата продукция на европейските пазари. 
4.4. Ликвиден риск 

През  „Спартак” АД е съществува риск от ликвидни затруднения, свързан със забавянето на плащанията основно от чуждите клиенти, поради затрудненото им финансово състояние
5. Насоки на развитие на предприятието
Негативните тенденции, свързани със световната финансова криза, силно се отразиха върху дейността на СПАРТАК в края на 2008г. По тази причина за 2009г. планираме приходи от продажби в размер 4836 хил. лв. Спрямо бизнес плана за 2008г., това е понижение с 36%, а спрямо изпълнението за 2008г. понижението е 13%. 

Основно залагаме на приходите от метални палети (29% от общите приходи), вентилационна техника (26%), метални каси (17%) и метални крака (9%). Делът на основните материали в приходите планираме на нивото на 2008г.
Планираната печалба за годината е 245 хил.лв., което представлява 25% от планираната печалба за 2008г. и 88% от реализираната печалба за 2008г. Планирането отразява реално постижимите резултати, съобразени с неяснотите породени от международната икономическа ситуация. Притежаваният производствен капацитет и човешки ресурс на Спартак АД могат да бъдат използвани в разработването на нови проекти, което при успех ще наложи препланиране на дейността. 
През 2009г. ще продължим да използваме финансовите ресурси, предоставени от Европейския съюз за постигане на поставените цели – конкурентоспособност, квалифициран персонал, високо качество. Ще участваме в оперативна програма „Развитие на конкурентоспособността на българската икономика” за закупуване на инсталация за прахово боядисване. 
През следващата година ще замразим инвестициите за наша сметка. 
6. Показатели за финансов анализ
	·        Показатели за рентабилност: 
	2008г.
	2007 г.
	2006г.

	коеф. на рент. на приходите от продажби
	0,04
	0,08
	0,05

	коеф. на рентабилност на собст. капитал
	0,07
	0,126
	0,085

	·        Показатели за ефективност
	
	
	

	коеф. на ефективност на разходите
	0.95
	0.92
	0.95

	коеф. на ефективност на приходите
	1.05
	1.09
	1.05

	·        Показатели за ликвидност
	
	
	

	коеф. за обща ликвидност
	2,55
	2,44
	1,82

	коеф. за бърза ликвидност
	1,76
	1,49
	1,24

	коеф. за абсолютна ликвидност
	0,26
	0,11
	0,08

	·        Показатели за финансова автономност
	
	
	

	коеф. на задлъжнялост
	0.25
	  0,16
	0,23

	·        Показатели за обращаемост на мат. запаси
	
	
	

	времетраене на един оборот в дни
	30
	26
	21,9

	брой на оборотите
	12
	13,8
	16,5

	заетост на мат. краткотр. активи
	0.083
	0,07
	0,06


7. Информация за движение на акциите, възнаграждения и участия на членовете на Съвета на директорите. 
Към 31.12.2008г. дружеството не притежава собствени акции.
Членовете на СД не притежават акции на дружеството. За тях не са предвидени привилегии или изключителни права да придобиват акции на дружеството.

За 2008г. начислените разходи за възнаграждения и осигуровки за Съвета на директорите възлиза на 86 481 лв. Възнаграждението за управление на изпълнителния директор не е включено в тази сума.


Членовете на Съвета на директорите участват в управлението или притежават повече от 25% от капитала на следните дружества:
· Кирил Георгиев Яков – собственик и управител на „Калис” ЕООД, гр. София;
· Славина Димитрова Миленова – притежава повече от 25% от „Еврофин Консулт” ООД и „Ню Вижън Къмпани” ЕООД, член на СД на „Кеар Кредит” АД.
През отчетния период на текущата финансова година, дружеството не е сключвало сделки със свързани лица, които да са повлияли съществено на финансовото състояние или резултатите му. 
11.02.2009г.



Изпълнителен директор:  Кирил Яков 






